Samtgemeendirekter

En Samtgemeendirekter weer in Neddersassen na de Neddersassische Gemeenordnung de hauptamtliche Verwaltungsbaas von en Samtgemeen. Blangen den Samtgemeendirekter hett dat en ehrenamtlichen Samtgemeenbörgermeester geven, de Vörsitter von’n Samtgemeenraad weer un repräsentative Opgaven harr. 1996 hett Neddersassen dat Enn von de Tweegleisigkeit beslaten. Dat heet, dat de Opgaven von Samtgemeendirekter un Samtgemeenbörgermeester von de sülve Persoon övernahmen warrt. Düsse Persoon is nu de hauptamtliche Samtgemeenbörgermeester. De Övergang von de Tweegleisigkeit to de Eengleisigkeit keem nich in all Samtgemenen to de sülve Tied. De Samtgemenen hebbt hauptamtliche Samtgemeenbörgermeesters wählt, wenn de Amtstieden von de Samtgemeendirekters toenn weren. Dorüm hett sik de Övergang över de Johren 1990 un 2000 hentagen.

Kategorie:Verwaltung
Kategorie:Neddersassen